Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 817/09/4403	Nitra, 30.5.2014
EEČ : 2-32-150-2014

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 4 písmeno b1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
že dňa 21.02.2002 v Nitre uzavrel ako fyzická osoba s oprávnením na podnikanie na obchodné meno XXXXX-ANT, Rybník 349, IČO: 30978297, leasingovú zmluvu č. 1683401 s leasingovou spoločnosťou XXXXX Capital Leasing, a. s., Bratislava, Dobrovičova 8, ktorej predmetom bolo ojazdené osobné motorové vozidlo zn. Opel Omega 2,5 Tdi Caravan, striebornej metalízy, rok výroby 2001, v. č. karosérie W0L000017N1040509, v. č. motora C20NE34529021, pričom po spísaní zmluvy a zaplatení zálohovej platby vo výške 406 249,- Sk si vozidlo prevzal, avšak podľa splátkového kalendára nebola uhradená ani jedna leasingová splátka, na základe čoho spol. XXXXX Capital Leasing, a. s. dňa 04.03.2002 predmetnú leasingovú zmluvu vypovedala a prenajímateľa vozidla vyzvala, aby vozidlo vrátil leasingovej spoločnosti, čo však do dnešného dňa neurobil, čím spoločnosti XXXXX Capital Leasing, a. s. Bratislava, Dobrovičova 8 spôsobil škodu vo výške 893 751,- Sk,
pretože trestné stíhanie je neprípustné, nakoľko v trestnom stíhaní nemožno pokračovať a musí byť zastavené proti tomu kto zomrel.

Odôvodnenie:
Vyšetrovateľ Okresného riaditeľstva Policajného zboru v Nitre, odbor kriminálnej polície uznesením sp. zn. OÚJP-1216/10-NR-2002 zo dňa 15.11.2002 podľa § 160 odsek 1 Trestného poriadku č. 141/1961 Zb.  začal trestné stíhanie vo veci  podvod podľa § 250

odsek 1, odsek 4 písmeno b) Trestného zákona č. 140/1961 Zb., za čo uznesením           dňa 03.06.2003 vzniesol podľa § 163 odsek 1 Trestného poriadku obvinenie XXXXX na skutkovom základe uvedenom vo výroku tohto uznesenia.

Vykonaným vyšetrovaním, najmä výpoveďami splnomocneného zástupcu poškodenej spoločnosti XXXXX Capital Leasing - XXXXX, svedkov: XXXXX, XXXXX, XXXXX, na základe listinných dokladov: Leasingovej zmluvy č. 1683401 zo dňa 21.01.2002, protokolu o odovzdaní vozidla zo dňa 21.01.2002 a ďalších listinných dokladov bolo zistené, že vyššie uvedený skutok, pre ktorý bolo XXXXX vznesené obvinenie, sa stal, má znaky trestného činu podvodu podľa § 250 odsek 1, odsek 4 písmeno b) Trestného zákona č. 140/1961 Zb. a zabezpečené dôkazy dostatočným spôsobom preukazujú, že tohto skutku sa dopustil obvinený XXXXX.

V rámci vyšetrovania daného trestného činu bolo zistené, že XXXXX dňa 03.09.2013 zomrel, čo bolo preukázané úmrtným listom zo dňa 10.09.2013 XXXXX v knihe úmrtí matričného úradu Mladá Boleslav, Česká republika, vo zväzku 15, ročník 2013, strana 229, por. č. 538.

 Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Vzhľadom na výsledky vyšetrovania a k tomu, že obvinený XXXXX dňa 03.09.2013 zomrel, je zrejmé, že v trestnom stíhaní obvineného nastala okolnosť, pre ktorú nemožno pokračovať v jeho trestnom stíhaní, a preto bolo rozhodnuté tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka